cyanic-selkie/wikianc huggingface dataset:
Republikken Mahabad
Bakgrunn
Under andre verdenskrig, mot slutten av august 1941, ble Iran invadert av Storbritannia og Sovjetunionen, som deretter delte strategisk land mellom seg. De nordlige delene delene av landet kom under sovjetisk kontroll. Områdene rundt byen Mahabad ble liggende mellom de fordelte områdene. I fraværet av en sentral regjering gjorde sovjeterne forsøk på å knytte det nordvestlige Iran til Sovjetunionen og de fremmet kurdisk nasjonalisme. Hendelsene førte til oppstarten til en kurdisk uavhengighetsbevegelse og et krav om et selvstyre innenfor den iranske stats grenser. I 1942 ble det nasjonalistiske partiet Komeley Jiyanewey Kurdistan - «Samfunnet for Kurdistans gjenopplivning» - dannet i Mahabad, og landområdene rundt byen ble satt under partiets administrasjon. I 1944 ble Qazi Muhammed valgt til partiets leder.
Etter press fra statsministeren i Den aserbajdsjanske sovjetrepublikken ble Kurdistans demokratiske parti grunnlagt, med Qazi Muhammed som leder, i Mahabad 16. august 1945. Partiet erstattet det opprinnelige «Samfunnet for Kurdistans gjenopplivning». Kurderne hadde et godt forhold til Sovjetunionen, og på samme tid var aserbajdsjanerne i Nord-Iran i ferd med å få etablert en egen republikk. I november 1945 tok Det demokratiske partiet, med støtte fra Sovjetunionen, kontroll over Øst-Aserbajdsjan og «Det aserbajdsjanske folks regjering» ble etablert. Dette inspirerte Qazi Muhammed, og andre kurdiske ledere, til å gjøre det samme, og «Det kurdiske folks regjering» ble grunnlagt i Mahabad 15. desember samme år.
Republikken Mahabad
Republikken Mahabad ble proklamert av Det demokratiske partiet ved en seremoni i Saqqez i Kurdistan-provinsen 22. januar 1946. På seremonien deltok delegater fra omkringliggende land. Qazi Muhammed ble republikkens president, og det ble satt sammen et kabinett med 13 ministre, med blant andre sjeik Haji Baba som statsminister og Mustafa Barzani som forsvarsminister. Ministrene ble valgt blant stammeledere, innflytelsesrike religiøse og intelektuelle kurdere.
I Qazi Mohammeds manifest var det blant annet satt som mål at de iranske kurderne skulle få selvstyre innen den iranske staten, at alle statlige tjenestemenn skulle være av lokal opprinnelse og at det skulle være en enhet og et brorskap med det aserbajdsjanske folket. Mohammed annonserte også åpning av en skole for jenter og det skulle innføres allmenn undervisning. Undervisningen skulle foregå på kurdisk. Det ble utgitt en avis og et månedlig tidsskrift, begge kalt Kurdistan, på kurdisk. I republikken ble det mer politisk åpenhet enn det var i Iran, og der var ikke et hemmelig politi.
Den politiske, militære og økonomiske støtten fra Sovjetunionen ble avgjørende for republikkens eksistens. I mai 1946 trakk de sovjetiske styrkene seg ut av Iran, og det ble satt i gang mer aktive militære tiltak mot Mahabad-republikken. Utover mai var det flere harde væpnede konflikter. I august dro Qazi Mohammad til Tehran for å fremforhandle en enighet uten å oppnå resultat.
Den 5. desember fortalte krigsrådet Qazi Muhammad at de ville kjempe mot den iranske hæren hvis den gikk inn i regionen, men en manglende støtte fra kurdiske stammer gjorde at presidenten forestilte seg en massakre av kurdiske sivile og han ville unngå en krig. Den 13. desember 1946 ble det enighet om at kurderne fredfullt ville motta den iranske hæren, som da skulle gå inn i republikken etter at republikkens hær hadde evakuert fra Mahabad til Naqadeh. Den 15. desember inntok sjah Muhammed Reza Pahlavis styrker Mahabad og tok kontroll over republikken.
Den 17. desember ble president Qazi Muhammed og regjeringsmedlemmene, med unntak av statsminister Haji Baba, arrestert. En militærdomstol dømte Qazi Mohammed til døden. Han ble hengt på torget i Mahabad 31. mars 1947.
Tempeleiner
Tempeleiner (latin: Juniperus rigida) er en art av bartrær som tilhører einerslekten Juniperus i sypressfamilien. Den vokser i Korea, Kina og sørøstre Russland opp til 2.200 moh.
Treet blir 5-16 m høyt og diameteren inntil 50 cm. Barken er matt gråbrun. Den er en spissnålet einerbusk med mellomgrønne, inntil 2,3 cm lange nåler og ett enslig blåhvit bånd av spalteåpninger under bladene. Nålene sitter i grupper av 3. Den er særbu, med hann- og hunnblomster på separate individer.
Konglene starter som en slags bærliknende, grønne knopper, og modner over 18 måneder til brune, purpurbrune eller purpurblå kongler på inntil 8 mm diameter. Frøene er fuglespredd.
Treet plantes mye rundt templer og som bonsaitre.
Herman av Slesvig
Herman (født omkring 1100 på Rhinegnen, død omkring 1150 i Lund i Skåne) var kannik i Lund, som fikk betydning for Lunds fortsatte eksistens som selvstendig erkebispesete i Norden.
Han var sønn av Embrico (Emmerik) – som var i grev Adolf av Saphenbergs tjeneste – og Adeleida. Farens innflytelse var stor, og Herman ville gjøre ham etter. Han forsøkte to ganger på å bli abbed i klosteret Rolduc litt nord for Aachen, men mislyktes begge gangene. Senere fikk han imidlertid ansvaret for Dünwald kloster ved Köln. Etter noen år reiste han til Danmark, som på den tiden også omfattet Skåne i dagens Sverige. Herman slo seg ned i Lund, hvor han ble prest ved domkirken, og fikk det ærefulle oppdraget å bli Lund erkebispesetes utsending til Rom. Der forsøkte han å overbevise paven om å beholde Lund som erkebispesete for hele Norden, og ikke som tidligere bli underlagt Hamburg-Bremens herredømme.
Biskop av Slesvig
Herman lyktes med sitt foretagende, og ble som belønning utnevnt til biskop i Slesvig. Denne var i mellomtiden tildelt en innfødt, og da denne (Aage) nøt folkets popularitet, måtte Herman gi seg, hvilket han tok seg meget nær av. Som plaster på såret ga kong Erik Lam ham en del jordegods på Sjælland.
Herman var tilstede ved innvielsen av Lund domkirke i 1145, men døde få år senere. Han ble begravet i domkirken.
Langmuir–Hinshelwood kinetikk
Denne modellen ble først foreslått av Irving Langmuir i 1921 og videre utviklet av Cyril Hinshelwood i 1926.
Langmuir–Hinshelwood modellen beskriver den mest vanlige situasjonen i heterogen katalyse. Den antar at reaktanten må bli adsorbert på katalysatorens overflate før den kan reagere. Reaksjonen skjer ved det aktive setet på katalysatoren, og vil deretter bli desorbert fra katalysatoren tilbake til gassfasen.
Dette er en god beskrivelse for mange homogene- og bio katalyserte reaksjoner. Først vil enten reaktanten eller substratet koordinere seg i forhold til metallkomplekset eller enzymet, deretter skjer reaksjonen. Etter reaksjonen vil produktet bli dissosiert fra metallkomplekset eller enzymet.
Matematisk beskrivelse
Her vil A være molekylet som blir adsorbert, M være de aktive setene, og A-M være mellomproduktet da molekyler er adsorbert på det aktive setet. ka og k-a er ratekonstantene for likevekten. Dette gir følgende formler:
Nå kan [A] bli erstattet med trykket til A ved likevekt, P. [M]som er konsentrasjonen av ledige aktive seter kan bli erstattet med n(1-\theta), og [A-M]er gitt ved n\theta. Dette vil gi en ny formell:
Denne kan omskrives slik:
Her er bforkortelse av og er kalt adsorpsjonskoeffisienten til A. Ved å se på denne formelen kan det bemerkes at verdien til n er irrelevant, adsorpsjonskoeffisienten er tydelig den samme som likevektskonstanten og dens størrelse reflekterer hvor mye som blir adsorbert, dvs om ber stor vil likevekten ligge mot høyre. Dette forholdet var først beskrevet av Irving Langmuir og blir kalt for Langmuir adsorpsjons isotermen.
Dette betyr at \theta_Aer brøkdelen av aktive seter okkupert av A, \theta_Ber brøkdelen av aktive seter okkupert av B, og \theta_{\#}er brøkdelen av aktive seter som ikke er okkupert. Bemerk at i gassfase burde partialtrykk bli brukt istedenfor konsentrasjonen til gass spesiene.
La oss nå se på tre steg i en katalytisk sirkel og deres korresponderende differensialligninger:
Dette vil lede til noen kompliserte differensialligninger som ofte løses numerisk. For å forenkle uttrykket antas det at overflatereaksjonen er den ratebestemmende steget, adsorpsjon og desorpsjon er i likevekt. I dette tilfelle vil følgende reaksjon gjelde; der K_Aog K_Ber adsorpsjonslikevektkonstantene for A og B respektivt.
ved å substituere dette inn i formelen for det ratebestemmende steget får vi:
som gir:
Dette vil gi den generelle ratefunksjonen:
=== Eksempler på reaksjoner som følger Langmuir–Hinshelwood kinetikk ===
Malmberget
Malmberget (finsk: Malmivaara, lulesamisk: Málmmavárre) er et tettsted i Gällivare kommune i Norrbottens län i landskapet Lappland i Sverige. I 2010 hadde tettstedet 5 590 innbyggere.
Andrea Rønning
Andrea Rønning (født 30. januar 1995 i Skien) er en norsk håndballspiller, som spiller både håndball og beachhåndball.
Hun spiller for Gjerpen Håndball, som spiller i Eliteserien i håndball for kvinner 2016/17.
Karriere Håndball
Ved junior-NM 2013 spilte Gjerpen finale mot Tertnes, og vant 22-16. Gjerpen endte på 8. plass i 1. divisjon håndball for kvinner 2013/14.
Gjerpen ble slått ut i semifinalen av Oppsal ved junior-NM i håndball 2014 (U20), der Rønning scoret 6 mål. I serien kom Gjerpen på 7. plass i 1. divisjon 2014/15.
Malmberget
Malmberget er mest kjent for sine gruver. Malmutvinningen startet i 1741 på fjellet Illuvaara (lulesamisk:Jiellevárre), det fjellet heretter ble kalt Gellivare malmberg, og så bare Malmberget. Det første malmtoget ble lastet i 1888, det var begynnelsen på det store malmrushet som skulle komme til å forandre hele Malmfälten. I Malmberget var det arbeid å få, men ingen boliger – likheten med gullrushet i Nord-Amerika er slående. I Malmbergets første år bodde arbeiderne i koier som ble spikret sammen av brukte dynamittkasser.
Andrea Rønning
Karriere Håndball
Ved NM i håndball 2015 ble Gjerpen slått ut av Larvik Håndballklubb, etter at de tapte 21-33. I serien endte de på 7. plass i 1.divisjon 2014/15, med 10 seire og 12 tap.
Malmberget
Malmberget er også kjent for Gropen (egentlig Kaptensgropen), som deler tettstedet i to deler. Gropen ble dannet da man av sikkerhetsmessige årsaker rev bygninger i sentrum og deretter sprengte opp de gruvegangene som var under sentrum. I dag er gropen 250 meter dyp.
Bebyggelse (blant annet de to kinoene Nordan og Roxy) og veier i det sentrale Malmberget er blitt revet / flyttet på grunn av rasfaren.
Andrea Rønning
Karriere Håndball
Gjerpen kom på 3. plass i 1. divisjon sesongen 2015/16, og Rønning ble lagets toppscorer i serieavslutningen der de slo Volda Handball 31-21 borte. Rønning scoret 8 mål i denne kampen. De spilte dermed kvalifiseringskamper mot Molde Håndballklubb om spill i Eliteserien 2015/16. Gjerpen vant hjemmekampen 31-24, der Rønning scoret 6 mål, og lagene spilte uavgjort i Molde, og Gjerpen rykket dermed opp til Eliteserien.
Malmberget
I Malmberget ligger det store svenske gruveselskapet LKABs gruvemuseum. Der vises gruvebrytningens historie, fra malmens oppdagelse frem til våre dager.
Andrea Rønning
Karriere Håndball
Rønning deltok ved ungdoms-EM i beachhåndball 2012 (U18) i Georgia. Norge slo der Ukraina i kvartfinalen, men tapte for Tyrkia i semifinalen, og tapte til slutt 0-2 for Russland i bronsefinalen.
Malmberget
Malmberget hadde tidligere høyest befolkningstetthet i kommunen, men har de siste tiårene krympet i rask takt som en følge av at stadig større deler av samfunnet omfattes av det rasutsatte området og at det dermed oppstår boligmangel. Flere hundre leiligheter er revet / flyttet i løpet av de siste årene, blant annet boligområder som Bäckåsen og Tallbacka. Den siste tiden har flere frittliggende eneboliger blitt flyttet (på lastebil) fra Malmberget til et område mellom tettstedene Gällivare og Malmberget.
Andrea Rønning
Karriere Håndball
Hun deltok også ved junior-EM i beachhåndball 2013 (U20). Norge kom der på 6. plass av 7 lag, etter at de kom på 5. plass i round robin, og måtte spille plasseringskamper mot Sveits og Spania.
Hun deltok på det norske laget som spilte ved VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1-2 mot Brasil, og måtte spille bronsefinale. I bronsefinalen slo de Ukraina 2-1, og vant med det bronse i VM. Rønning scoret to mål for Norge i bronsefinalen.
Gjerpen J16 tapte finalen ved NM i beachhåndball i juni 2015, mot Tyristubben. Ved EM i beachhåndball 2015 deltok hun igjen på det norske landslaget. Norge spilte seg fram til finalen med kun ett tap - mot Russland i hovedrunden. I finalen møtte de EM-favoritt Ungarn, og tapte 1-2 på shootout, og endte dermed med sølv i dette mesterskapet. Norge kvalifiserte seg gjennom denne plasseringen også til VM i beachhåndball 2016.
Kristiansand rådhus
Kristiansand rådhus ligger på Øvre torv i Kristiansand kommune i Agder. Selve rådhuset huser bystyresal og møterom. Kommuneadministrasjonen, inkludert ordførerens kontor (Rådhuskvartalet) ligger i de øvrige bygningene med front mot Øvre torv og har også inngang fra Tollbodgata.
Historie
I begynnelsen av 1800-tallet hadde byen få offentlige bygninger. I 1830-årene begynte behovet for kommunale bygninger å bli påtrengende. Det ble planlagt et rådhus som skulle inneholde tinghus med rom for rettslokaler, skattefogd, politimester, magistrat, byfogdkontor – og fengsel til erstatning for det skrøpelige, gamle fengslet i byen. Formannskapet henvendte seg til landets mest anerkjente arkitekter. Høye byggekostnader førte imidlertid til at planene ble lagt til side. På slutten av 1850-årene tilbød staten seg å betale store bidrag til kommuner som reiste nye fengselsbygg. Den sjansen lot ikke byen gå fra seg.
Magistraten foreslo i 1860 å bygge rådhus og fengsel på torvet. Arkitekt Carl Emil Kaurin i Christiania tegnet rådhuset. Rådhuset med fengsel ble oppført av arbeidere fra hovedstaden i 1863-1864.
Rådhuset ble innviet 15. september 1864. Formannskapssalen ble innredet i rådhuset i 1951. I begynnelsen av 1980-årene ble det gamle fengselet revet i forbindelse med en utvidelse av Festningsgata, og rådhuset ble ominnredet etter tegninger fra byarkitekt Alv Erikstad.
Rådhuset er bygget på sandgrunn, og under graving av nytt, undersjordisk parkeringshus i mars 2016 under Øvre Torv, fikk det setningsskader og slo sprekker.
Eleanor Rigby
«Eleanor Rigby» er en sang av The Beatles som ble hovedsakelig skrevet av Paul McCartney, men offisielt kreditert Lennon/McCartney. Sangen ble først utgitt 5. august 1966 på gruppens syvende britiske album Revolver. Samme dag ble den også utgitt på dobbel a-side singel sammen med «Yellow Submarine». Tre dager senere ble «Eleanor Rigby» inkludert på den amerikanske utgaven av Revolver.
Minst 131 versjoner av «Eleanor Rigby» har blitt innspilt av andre enn The Beatles (blant andre Joan Baez og Aretha Franklin) og er en av historiens mest covrede popsanger.
Bakgrunn
«Eleanor Rigby» er den Lennon/McCartney-krediterte sang hvor deres hukommelse angående hvor mye hver av dem bidro, avviker mest. John Lennon mente McCartney hadde grunnidéen og første vers ferdig, hvorpå han i studio først nærmest kommanderte Lennon og deres assistenter Mal Evans og Neil Aspinall til å skrive ferdig sangen. Men etter hvert skal Lennon og McCartney satt seg ned sammen og gjort den ferdig. Lennon mente også at det var han som fant på setningen «ah, look at all the lonely people». Lennon påsto også at han bidro med 70 % av teksten.
McCartney sier at han skrev 80 % av teksten mens Lennon sto for de resterende 20 %. Han startet det hele ved å sitte ved pianoet i kjelleren til familien Asher i Wimpole Street i London (Han var den gang kjæreste med datteren Jane Asher). Han lekte seg med e-moll-akkorden og hadde som arbeidsmetode å bare finne på noen ord og setninger i farten, som ville bli omarbeidet senere. Navnet Eleanor stammet fra Eleanor Bron som hadde den mest fremtredende kvinnelige hovedrollen i filmen Help! Da han skulle se på et teaterstykke i Bristol hvor kjæresten Jane blant annet opptrådte, gikk han forbi en butikk som het «Rigby». Dermed hadde han tittelen.
Lennons barndomsvenn Peter Shotton hevder at han var tilstede en kveld hos Lennon hvor samtlige Beatles-medlemmene også befant seg. McCartney spilte første vers og de andre (unntatt Lennon) kom med idéer. Ringo Starr kom med setningen: «Darning his socks in the night». Til å begynne med het den mannlige karakteren i sangen «Father McCartney». Shotton advarte Paul at hans far muligens ville ta det ille opp. Deretter ble en telefonkatalog tatt frem og etternavn som begynte med «Mc....» ble ramset opp. De havnet til slutt på «McKenzie» som et bra alternativ. Shotton foreslo også at karakerene Eleanor Rigby og Father McCartney (som begge to var ensomme mennesker) ville treffe hverandre når Eleanor dør og presten Father McKenzie står ved hennes grav. Lennon som hadde vært så å si stum i hele seansen, brøt inn og la ned veto mot sin kamerats forslag. Dermed ble stemningen i rommet deretter. Men McCartney hørte på Shottons forslag og skrev sangen ferdig sammen med Lennon noen dager senere.
Innspilling
Ingen av Beatles-medlemmene spiller noe instrument på «Eleanor Rigby», kun strykere; 4 fioliner, 2 bratsj og 2 celloer. Produsent George Martin hadde fått i oppgave av McCartney å lage et stryke-arrangement. Martin var innspirert av det Bernard Herrmann hadde arrangert av filmmusikk for filmen Farenheit 451. Mens Martin dirigerte musikerne 28. april 1966 i Abbey Road Studios, satt McCartney og Lennon i kontrollrommet og kom med innspill (George Harrison og Ringo Starr var ikke tilstede). Året før hadde «Yesterday» blitt innspilt med tilhørende strykekvartett, og McCartney ønsket da at musikerne skulle spille uten vibrato. Han ønsket det samme på «Eleanor Rigby». Musikerne syntes det var greit. Noe de derimot ikke syntes var greit, var at lydtekniker Geoff Emerick plasserte mikrofonene så nær strengene på instrumentene som overhodet mulig. Da jobben var ferdig etter 14 tagninger, var samtlige spor på firesporsteipen benyttet. Ergo måtte Martin overføre disse fire sporene til kun ett spor på en ny firesporsteip hvis opptak ble kalt tagning 15. Dagen etter la McCartney på sin vokal to ganger, mens både McCartney, Lennon og Harrison bidro med harmonivokal på refrenget.
Det eneste som gjensto, var et ekstra vokal-innslag fra McCartney på slutten av sangen der hvor han synger «all the lonely people.....» og «aaah look at all the lonely people» om hverandre. Dette skjedde 6. juni 1966 i Abbey Road Studios. Sangen er i dorisk skala, som en moderne folkesang med plagal kadens
Musikere og instrumenter
The Beatles spilte aldri «Eleanor Rigby» i offentlig konsert sammenheng, men den har vært spilt på McCartneys konserter i hvert fall i 1989, 1990 og 2009. Ellers får man se McCartney spille sporadiske deler av sangen i Anthology-serien.
Liisa Veijalainen
Liisa Veijalainen (født Liisa Karina Liukkonen den 4. april 1951 i Pikis) er en tidligere finsk orienteringsløper. Hun er flere ganger verdensmester i orientering. I sin aktive karriere representerte hun de finske orienteringsklubbene Piikiön Karhuja, Liedon Parma og MS Parma samt det finske landslaget.
Meritter
Se til høyre nede på siden for en medaljeoversikt.
Kingdom Come: Deliverance
Kingdom Come: Deliverance (utgitt 13. februar 2018) er et førstepersons enspiller rollespill satt til Böhmen i 1403. Spillet er basert på historiske hendelser og sikter etter å gi spilleren en realistisk opplevelse av datidens tysk-romerske rike. Spillet er utviklet av Warhorse Studios og publisert av Deep Silver for Windows, PS4 og Xbox ONE.
Handling
Hovedkarakteren i spillet er den fiktive personen Henry, som etter å lidd et tragisk tap blir tatt innunder vingene til sin lokale Lord, Sir Radzig Kobyla. Handlingen begynner med at Sigismund av Det tysk-romerske rike har fengslet sin halvbror Wenzel IV, og Sigismunds hær brenner ned Skalitz (Stříbrná Skalice) der Henry er vokst opp. Herfra og ut må Henry følge oppdragene han får i tillegg til å gå egne veier.
Utvikling
Leder av prosjektet er Daniel Vávra, som etter mislykkede forsøk på å finne sponsorer til utvikling av spillet benyttet Kickstarter for å oppnå såkalt folkefinansiering. Dette startet i 2014 og viste seg å bli en suksess. Fans donerte over én million britiske pund, slik at man for alvor kunne starte utviklingen. Spillet ble utsatt flere ganger og utkom først i februar 2018.
Mottagelse
Det vant prisen for «Beste PC-spill» i 2017. Da spillet kom på markedet fikk det gjennomgå fra kritikerne for mange bugs.
Game Informer konkluderte med at: «Hvis en historisk setting med fokus på realisme appellerer til deg, så er det dype spillsystemet og metodiske fremgangen verdt å lære. ...likevel, de utallige tekniske problemene Kingdom come krever at du lider deg gjennom ... frem til utviklerne koker opp en omfattende salve av lapper og pussemiddel, bør du unngå Henrys eventyr som pesten». Norske Gamer gav spillet 5/10 og skrev at: «Samtidig greier det ikke å levere en jevn og god opplevelse som blir mer og mer spennende. Fylt til randen med tekniske feil og uregelmessigheter, stive animasjoner, mye meningsløs venting og repeterende oppdrag gjør for et spill som ikke bare ser, men også føles uferdig.»
Likevel, før utgangen av mars var det kommet ni patcher og hot-fixes, og spillerne var mer positive enn pressen, og PC-versjonen av spillet fikk etter hvert 8.0 hos Metacritic.
I februar 2020 ble spillet delt ut gratis av Epic store, og samtidig kom det spekulasjoner om at en oppfølger er under utvikling.
Willoughby (Ohio)
Willoughby er en amerikansk by som ligger i Lake County i Ohio.
Den har og dekker et areal på 26,78 km².
Prima luna
Prima luna er et musikkalbum med Kjetil Bjerkestrand og Tore Brunborg, utgitt i 1997.
Tjautjas
Tjautjas (nordsamisk: Čavččas) er et tettsted i Gällivare kommune i Norrbottens län i landskapet Lappland i Sverige. Det ligger cirka tretti kilometer nord for Gällivare. I 2010 hadde tettstedet 234 innbyggere.
La Prensa
La Prensa er en ettermiddagsavis på Curaçao. Den ble grunnlagt i 1928 og var opprinnelig nederlandsk- og spanskspråklig, men avisspråket ble i 1950-årene endret til papiamento. Politisk var avisen knyttet til Det demokratiske parti. La Prensa har hatt samme eier som Ultimo Noticia. En undersøkelse fra 2013 fant at La Prensa hadde en markedsandel på rundt 5 %.
Neemuch (distrikt)
Neemuch (hindi: नीमच जिला ) er et distrikt i den indiske delstaten Madhya Pradesh. Distriktets hovedstad er Neemuch.
Demografi
Ved folketellingen i 2011 var det 825,958 innbyggere i distriktet, mot 726,070 i 2001. Den urbane befolkningen utgjør 29,69 % av befolkningen.
Barn i alderen 0 til 6 år utgjorde 12,78 % i 2011 mot 16,03 % i 2001. Antallet jenter i den alderen per tusen gutter er 918 i 2011 mot 931 i 2001.
Aulos
Aulos (klassisk gresk αυλός flertall αυλοί, auloi, eller latin tibia (flertall tibiæ) er et treblåseinstrument fra antikken. Navnet betyr «rør», «pipe» og er egentlig et samlenavn for en rekke blåseinstrument. Ulike former for samme type instrument ble karakterisert som aulos, blant annet en enkeltfløyte uten munnstykke kalt monaulos (μόναυλος, fra μόνος «enkelt»), og en enkeltfløyte som ble holdt horisontalt som en moderne fløyte, kalt plagiaulos (πλαγίαυλος, fra πλᾰγιος «sidevegs»), men den vanligste formen var en rørbladfløyte.
Arkeologiske funn og andre bevis tyder på at den oftest hadde et dobbeltrør, omtrent som en obo, men enklere utgaver med enkelt rør som en type klarinett kan ikke bli utelukkes. Selv om den tidvis ble dyrket i aristokratiske kretser, omtrent som med lyren, med nok fritid til øve, var det fra slutten av 400-tallet f.Kr. at aulos ble hovedsakelig assosiert med profesjonelle musikere, som oftest slaver.
Historie
Doble rørbladpiper av samme type som aulos har også blitt funnet i andre antikke kulturer enn den greske. Fra kongegravene i byen Ur i Sumer, datert til rundt 2500 f.Kr., er det funnet et eksemplar av en liten sølvfløyte med doble piper. Fra det førgreske Egypt finnes det veggmalerier med kvinner som spiller aulos og grekerne selv hadde oppfatningen om at aulos var et importert instrument fra Midtøsten. I den minoriske sivilisasjonen ble dette instrumentet benyttet, men forsvant sammen med kulturens nedgang.
Omkring 700 f.Kr. ble instrumentet spredt til Hellas og de greske øyene, og synes å ha blitt et meget populært instrument som ble spilt i mange samfunnsklasser. Grekerne selv var overbevist om at instrumentet kom fra Frygia, og denne koblingen er gjenspeilt i mytologien hvor instrumentet skal ha blitt oppdaget av satyrene Marsyas og Hyagnis, begge deler frygiske navn. Disse skal ha utfordret Apollon til kappleik i musikk, en kamp som Apollon vant da han i egenskap som lyrespiller kunne traktere instrumentet opp og ned, noe som er fullt mulig med en auloi. I henhold til moderne forskning er det ikke usannsynlig at instrumentet kan ha vandret denne vegen fra Lilleasia og til greske kulturområdet.
Det er usikkert når instrumentet nådde romersk kulturområde, men det fantes flere greske kolonier i særlige i sørlige Italia slik at kulturutvekslingen kan ha skjedd tidlig, og da sannsynligvis først til den etruskiske kulturen, som romerne fikk det videre fra eller direkte fra grekerne. I hele den romerske perioden finnes auloi avbildet på veggmalerier og vaser i Italia, og i Pompeii finnes et instrument av meget høy klasse som er bevart fra vulkanutbruddet i 79 e.Kr. . Selv i de romerske provinser utenfor Italia har det blitt funnet spor av instrumentet, blant annet i Mook i dagens Nederland. I senantikk tid falt aulos ut av bruk og finnes deretter mest avbildet i kunst som har den hensikt å etterligne antikkens maleri eller skulptur. I folkemusikken overlevde dog ulike varianter av auloi fra til vår tid, først og fremst på Sardinia og Lilleasia.
Hudson (Ohio)
Hudson er en amerikansk by som ligger i Summit County i Ohio.
Den har og dekker et areal på 66,98 km².
Signe Elisabeth Belden
Signe Elisabeth Belden (født 1983) er en norsk styrkeløfter som representerer Stryn TIL.
Hun vant to NM-gull og to NM-sølv i perioden 2017–2022. Hun vant VM-gull i benkpress i 2021.
Astacoides madagascariensis
Astacoides madagascariensis er en art av ferskvannskreps som tilhører slekten Astacoides, (familie Parastacidae, orden Reptantia). Denne slekten er endemisk for fjellkjeden langs østkysten av Madagaskar, hvor også denne arten holder til.
Arten Astacoides madagascariensis er av IUCN kategorisert som 'lite studert'.
Anna Pristaljova
Anna Stanislavovna Pristaljova (født 2. desember 1993 i Jekaterinburg) er en russisk skøyteløper.
Personlige rekorder
Oppdatert pr 30. juni 2019.
Hermetic
Hermetic er et musikkalbum med Magne Furuholmen, Freddie Wadling og Kjetil Bjerkestrand under navnet Timbersound, utgitt i 1998.
Nobo
Nobo er en avis på Curaçao. Den ble grunnlagt i 1973 og utgis på papiamento. En undersøkelse fra 2013 fant at Nobo hadde en markedsandel på rundt 5 prosent.
Tigerhegrer
se teksten
Tigerhegrer (Tigrisomatinae) er en underfamilie i hegrefamilien.
Athemistus
Athemistus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Ganske små, brunlige trebukker. Antennene er vanligvis omtrent så lange som kroppen. Dekkvingene er ovale uten markerte "skuldre". Beina er forholdsvis korte og kraftige.
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Australia.
Påläng
Påläng er et tettsted i Kalix kommune i Norrbottens län i landskapet Norrbotten i Sverige. I 2010 hadde tettstedet 278 innbyggere.
Marysville (Ohio)
Marysville er en amerikansk by som ligger i Union County i Ohio.
Dragonfly
Dragonfly er et musikkalbum med Magne Furuholmen og Kjetil Bjerkestrand, utgitt under navnet Timbersound i 2001.
Musikkåret 1911
Musikkåret 1911 er en oversikt over utgivelser, hendelser, fødte og avdøde personer med tilknytning til musikk i 1911.
Azorisk einer
Asorisk einer (latin: Juniperus brevifolia) er en art av bartrær som tilhører einerslekten Juniperus i sypressfamilien. Den vokser på Asorene.
Treet blir 2-6 m høyt og diameteren inntil 50 cm. Den er en spiss-nålet einerbusk med mellom- eller mørkegrønne, tette og inntil 1,1 cm lange nåler (tre i gruppen) og to hvite bånd av spalteåpninger under bladene. Den er særbu, med hann- og hunnblomster på separate individer.
Konglene starter som en slags bær-liknende, grønne knopper, og modner over 18 måneder til rødbrune eller oransje-røde kongler. Frøene er fuglespredd.
Marte Kjenner
Marte Kjenner (født 1989) er en norsk styrkeløfter som representerer Nidarø SK.
Hun vant to NM-gull, ett NM-sølv og en NM-bronse i perioden 2018–2022. Hun vant kongepokalen i 2021.
Under VM i styrkeløft i Halmstad i 2021 vant hun VM-gull og satte verdensrekord i knebøy, mens hun fikk VM-sølv i benkpress og sammenlagt.
Gammelgården
Gammelgården er et tettsted i Kalix kommune i Norrbottens län i landskapet Norrbotten i Sverige. I 2010 hadde tettstedet 297 innbyggere.
Morjärv
Morjärv er et tettsted i Kalix kommune i Norrbottens län i landskapet Norrbotten i Sverige. I 2010 hadde tettstedet 201 innbyggere.
Sjåre brymæ
Sjåre brymæ er det andre musikkalbumet med Jaa9 & OnklP, utgitt i 2004. Albumet lå 3 uker på VG-lista og endte med 3.-plass som beste plassering. For albumet fikk de Alarmprisen 2005 i klassen hiphop.
Alexis Tsipras
Alexis Tsipras (gresk: Αλέξης Τσίπρας; født 28. juli 1974 i Athen) er en gresk politiker i valgforbundet SYRIZA. Han var Hellas' statsminister fra 21. september 2015 til 8. juli 2019. Han var også statsminister fra januar 2015 til han trakk seg i august samme år, noe som førte til at det ble skrevet ut nyvalg.
Bakgrunn
Tsipras ble født tre dager etter den greske militærjuntaens fall i 1974. Han studerte til sivilingeniør ved det tekniske universitetet i Athen og begynte deretter å arbeide i bygningsbransjen.
Politisk karriere
I studietiden var han aktiv i en rekke forskjellige venstreorienterte organisasjoner og ble med i Det kommunistiske ungdomsforbundet på 1980-tallet.
Tsipras var først medlem av Det greske kommunistiske parti som i sin tur var en del av SYRIZA, som på den tid var en koalisjon av venstrepartier. Da kommunistpartiet gikk ut av koalisjonen, valgte Tsipras å forbli i SYRIZA.
Tsipras tiltrådte som partileder for SYRIZA den 4. oktober 2009 etter å ha blitt valgt til posten på partiets kongress i november foregående år. I parlamentsvalget i 2009 fikk SYRIZA 5,04 prosent av stemmene, og Tsipras ble representant til det hellenske parlament. Han ble deretter valgt enstemmig som gruppeleder for SYRIZA i parlamentet.
I parlamentsvalget i mai 2012 vokste SYRIZA til 16,78 prosent og fikk 52 mandater. Ettersom intet parti klarte å danne regjering etter valget, ble det holdt et nyvalg i juni samme år, der partiet øket sin oppslutning til 26,9 prosent og fikk 71 mandat i parlamentet.
Tsipras ble 8. mai 2012 av Hellas' president Karolos Papoulias gitt i oppdrag å danne regjering. Dagen før hadde Antonis Samaras i partiet Nytt demokrati oppgitt forsøket på å danne regjering. Tsipras meddelte om kvelden 9. mai at også hans forsøk på regjeringsdannelse hadde mislyktes.
Statsminister
Etter at parlamentet mislyktes i å velge en ny president den 29. desember 2014 ble det utlyst nyvalg til den 25. januar 2015. I nyvalget fikk SYRIZA 36,3 prosent av stemmene og ble landets største parti med 149 mandater i parlamentet. Dette var første gang siden militærjuntaens fall at et annet parti enn Nea Dimokratia eller det sosialdemokratiske PASOK var størst.
I 2018 ble Tsipras enig med nabolandets statsminister Zoran Zaev om at nabolandet skulle skifte navn til Nord-Makedonia. Dette gjorde slutt på den langvarige navnekonflikten mellom de to landene.
Etter at SYRIZA tapte valget i 2019 ble Tsipras etterfulgt som statsminister av Kyriakos Mitsotakis fra Nytt demokrati.
UEFA Super Cup 2013
UEFA Super Cup 2013 var den 39. utgaven av cupturneringen UEFA Super Cup. Finalen ble spilt den 30. august 2013 på nøytral bane i Praha mellom vinner av UEFA Europa League 2012/13 (Chelsea FC) og vinner av Mesterligaen 2012/2013 (FC Bayern München).
Finalen var den første som ble spilt ved en annen arena enn Stade Louis II i Monaco etter en serie av 15 Super Cup-finaler. De påfølgende finalearenaene for UEFA Super Cup ble vedtatt å bli ulike etter 2012, og finalen UEFA Super Cup 2013 ble vedtatt spilt ved Synot Tip Arena i Praha.
Bayern München vant kampen på straffekonkurranse (7–6) etter at kampen endte 2–2 ved ordinær tid og ekstraomganger. Chelseas mål ble skåret av Fernando Torres og Eden Hazard, mens Bayern Münchens mål ble skåret av Franck Ribéry og Javi Martínez.
Astacoides hobbsi
Astacoides hobbsi er en art av ferskvannskreps som tilhører slekten Astacoides, (familie Parastacidae, orden Reptantia). Denne slekten er endemisk for fjellkjeden langs østkysten av Madagaskar, hvor også denne arten holder til.
Arten Astacoides hobbsi er av IUCN kategorisert som 'lite studert'.
Astacoides granulimanus
Astacoides granulimanus er en art av ferskvannskreps som tilhører slekten Astacoides, (familie Parastacidae, orden Reptantia). Denne slekten er endemisk for fjellkjeden langs østkysten av Madagaskar, hvor også denne arten holder til.
Arten Astacoides granulimanus er av IUCN kategorisert som livskraftig.
Foreldelse
Strafferettslig
Betegnelse på at en handling ikke lenger er straffbar når foreldelse er inntrådt etter reglene i § 67-69 i Almindelig borgerlig Straffelov. Foreldelse dekkes av 6te Kapitel i Straffeloven, «Opphør av straff og andre rettsfølger». Almindelig borgerlig Straffelov av 1905 er opphevet og erstattet av Straffeloven av 2005.
§ 86 i Straffeloven av 2005 dekker fristene for foreldelse:
- En lovendring fra 2014 førte til at alle drap etter 1. juli 1989 aldri skal foreldes. Av dette fulgte den nyopprettede etterforskningsgruppen innad politiet kalt "Cold Case" gruppen
Straffansvaret for terrorhandlinger, fullbyrdet voldtekt og seksuell omgang med barn og medvirkning til slike forbrytelser samt allmenfarlige forbrytelser der noen mister livet, foreldes ikke. Det samme gjelder idømt straff for terrorhandlinger, jf. § 91
Økonomisk
Fordringer har en alminnelig foreldelsesfrist på tre år, hjemlet i Foreldelsesloven § 2. Loven åpner i § 10 for tilleggsfrister opp til 10 år ved uvitenhet og andre hindringer.
Stine Hamre
Stine Hamre (født 1995) er en norsk styrkeløfter som representerer Sande Kraftsportklubb.
Hun vant to NM-gull, ett NM-sølv og tre NM-bronse i perioden 2017–2021.
Ringastrild
Ringastrild er en fugl i gruppen Taeniopygia i familien astrilder. Den er endemisk til Australia.
Mandsaur (distrikt)
Mandsaur (hindi: मंदसौर जिला ) er et distrikt i den indiske delstaten Madhya Pradesh. Distriktets hovedstad er Mandsaur.
Ringastrild
Underarter
Det er beskrevet to underarter av ringastrild :
Mandsaur (distrikt)
Demografi
Ved folketellingen i 2011 var det 1,339,832 innbyggere i distriktet, mot 1,183,724 i 2001. Den urbane befolkningen utgjør 20,70 % av befolkningen.
Barn i alderen 0 til 6 år utgjorde 12,97 % i 2011 mot 16,61 % i 2001. Antallet jenter i den alderen per tusen gutter er 921 i 2011 mot 946 i 2001.
Tame
Tame kan vise til:
Katie Moon
Kathryn Elizabeth «Katie» Moon (født Nageotte 13. juni 1991 i Olmsted Falls i Ohio) er en amerikansk friidrettsutøver som konkurrerer i stavsprang. Hennes fremste internasjonale meritter er gull under NACAC-mesterskapet i friidrett 2018 og sølv under Verdenscupen i friidrett 2018.
Sesongen 2015
Hun deltok i New Balance Indoor Grand Prix, og kom der på femteplass, og hun deltok i British Grand Prix i friidrett i Birmingham, der hun også kom på femteplass. I USA-mesterskapet i friidrett innendørs 2015 kom hun på tredjeplass, og i USA-mesterskapet i friidrett 2015 kom hun på fjerdeplass. I august deltok hun i NACAC-mesterskapet i friidrett 2015 i San José, og fikk der bronse i stavhopp, bak Kristen Hixson fra USA og Kelsie Ahbe fra Canada.
Sesongen 2017
Hun vant stavsprang under Akron Pole Vault Convention og Penn State National innendørs i 2017, og fikk sølv under USA-mesterskapet i friidrett innendørs 2017, bak Sandi Morris. Hun deltok i Diamond League 2017, og fikk til sammen 8 poeng gjennom kvalifiseringsstevnene, og ble kvalifisert til finalen. Diamond League-finalen var Memorial Van Damme i Brussel, og Nageotte kom der på fjerdeplass med 4,65 meter. Hun kom på sjuendeplass i USA-mesterskapet i friidrett 2017.
Sesongen 2018
Hun satte ny personlig rekord innendørs med 4,76 meter da hun vant WSU Open Indoor i januar. I februar deltok hun i USA-mesterskapet i friidrett innendørs 2018, og vant der stavsprang med ny personlig rekord på 4,91 meter. Hun hoppet 4,70 meter i finalerunden under VM i friidrett innendørs 2018, og endte med det på femteplass. Hun kom på tredjeplass i Diamond League-stevnet i Doha, og hun kom på fjerdeplass under Prefontaine Classic og Bislett Games. I USA-mesterskapet i friidrett 2018 fikk hun sølv, 10 cm bak Sandi Morris.
I juli representerte hun USA under Verdenscupen i friidrett 2018, og kom der på andreplass i stavsprang. Hun vant stavsprang under NACAC-mesterskapet i friidrett 2018 i Toronto i Canada. Hun kvalifiserte seg til finalen i Diamond League 2018, med til sammen 27 poeng gjennom kvalifiseringsstevnene. Finalen var Weltklasse i Zurich, og hun kom der på delt fjerdeplass, sammen med Holly Bradshaw. Hun økte sin personlige rekord utendørs til 4,80 i august, da hun vant Beckum Stabhochsrpungmeeting i Tyskland.
Sesongen 2019
Den 24. februar 2019 vant hun stavsprang under USA-mesterskapet i friidrett innendørs 2019, og forsvarte med det tittelen fra 2018. Hun hoppet 4,80 meter under USA-mesterskapet i friidrett 2019, og fikk med det sølv bak Sandi Morris. I Diamond League 2019 vant hun ett av kvalifiseringsstevnene, Athletissima, der hun satte personlig rekord med 4,82 meter. Hun kom på fjerdeplass i Diamond League-finalen, som var Mémorial Van Damme.
Panamerikanske leker 2019 ble arrangert i Lima i Peru, og Negeotte kom der på andreplass i stavsprang bak Yarisley Silva fra Cuba. Hun representerte USA i The Match Europe v USA, og kom der på tredjeplass. Hun deltok i VM i friidrett 2019, og kom der på sjuendeplass.
Sesongen 2020
2020-sesongen i friidrett ble redusert på grunn av koronaviruspandemien, og Nageotte konkurrerte lite denne sesongen. Hennes beste resultat var 4,92 meter under et stevne i Marietta i Georgia i august, dette var ny personlig rekord.
Sesongen 2021
Hun forbedret sin personlige rekord til 4,93 under Dwight Phillips Invite i mai, og videre til 4,94 under et American Track League-stevne i juni. Hun vant stavsprang under USA-mesterskapet i friidrett innendørs 2021 (US Olympic Trials), med 4,95 meter, som var ny personlig rekord. Hun ble dermed tatt ut til å delta i Sommer-OL 2020, som ble arrangert i 2021 på grunn av koronaviruspandemien. Der vant hun stavsprang, og vant med det sitt første OL-gull. Hun deltok i Diamond League 2021, og vant tre av stevnene. Hun kvalifiserte seg med det til Diamond League-finalen, som var Weltklasse Zürich 2021, men fikk ingen gyldige sprang i finalen.
Sesongen 2022
Under USA-mesterskapet i friidrett innendørs 2022 ble hun nummer to, bak Sandi Morris. Også under VM i friidrett innendørs 2022 ble hun slått av Sandi Morris, men endte på andreplass med 4,75 meter. Hun kom på tredjeplass under USA-mesterskapet i friidrett 2022, og i juli vant hun stavsprang under VM i friidrett 2022.
Sesongen 2023
Moon vant stavsprang under USA-mesterskapet i friidrett innendørs 2023. Hun vant det første stevnet i Diamond League 2023, som var Doha Diamond League 2023.
Norgescupen i langrenn 2019/20
Norgescupen i langrenn 2019/20 gikk over 14 renn, fra 29. november 2019 i Gålå til 1. mars 2020 i Veldre Sag i Brumunddal. Sprinten på Vågå i februar ble avlyst grunnet for lite snø, og de to siste rennene ble avlyst på grunn av koronaviruspandemien i 2019–2020.
I klassen kvinner senior vant Kathrine Rolsted Harsem norgescupen sammenlagt, og hun vant både distansecupen og sprintcupen. I klassen menn senior vant Jan Thomas Jenssen norgescupen sammenlagt, mens Ole Jørgen Bruvoll vant distansecupen og Håvard Solås Taugbøl sprintcupen.
Kvinner senior
Kathrine Harsem vant fem renn, Silje Theodorsen vant tre renn, og Therese Johaug vant to renn. Også Julie Myhre, Lotta Udnes Weng, Anna Svendsen og Maiken Caspersen Falla (27.-plass) vant ett renn hver. Astrid Uhrenholdt Jacobsen kom på 28.-plass og Ingvild Flugstad Østberg kom på 29.-plass, med én andreplass hver, og Kristine Stavås Skistad kom på 30.-plass.
Menn senior
Daniel Stock vant tre renn, og elleve utøvere vant ett renn hver.
Kvinner U23
Mathilde Skjærdalen Myhrvold og Marte Mæhlum Johansen vant tre renn hver, og Karoline Simpson-Larsen, Astrid Stav og Hedda Østberg Amundsen vant to renn hver.
Menn U23
Harald Østberg Amundsen vant fire av rennene, og Sondre Skomedal Ramse og vant to renn hver.
Elasmotena
Elasmotena er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Dorcadiini er små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.
Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.
Utbredelse
Arten lever i Australia.
Båtskärsnäs
Båtskärsnäs (finsk: Paaskeri) er et tettsted i Kalix kommune i Norrbottens län i landskapet Norrbotten i Sverige. I 2010 hadde tettstedet 296 innbyggere.
Skråninga
Skråninga er en roman av den norske forfatteren Carl Frode Tiller. Romanen utkom i 2001 og var hans debut.
Romanen har blitt beskrevet som «en svart og brutal fortelling om fatal omsorgssvikt, og den fortelles i et rått og levende språk». Hovedpersonen, som forteller i første person, er en ung mann som befinner seg i en psykiatrisk institusjon. Den navnløse jeg-fortelleren forteller om en oppvekst preget av farens alkoholisme og morens overvekt, og foreldrenes innebyrdes hat og krangel. Hovedpersonens tragedie i hjemmet forplanter seg: selv om han kommer i fosterhjem, er han fremdeles mobbeoffer i skolegården. Historien fortelles i ettertid, som en del av hovedpersonens terapi – og historien beveger seg fram mot de grufulle hendelsene som førte ham inn på asylet.
Nationens kritiker Lillian Vatnøy peker på at «Tiller benytter en repetitiv teknikk som fungerer svært godt – han nærmer seg de samme episodene flere steder i teksten, og for hver gang gjentas brokker av den forrige gjengivelsen, samtidig som nye elementer føyes til. Dette gir teksten en enorm spenning: for hver gang vi leser om de forskjellige episodene, kommer vi nærmere og nærmere det som egentlig skjedde».
Bondedramatikk – En Gateplate
Bondedramatikk – En Gateplate er et musikkalbum med Jaa9 & OnklP, utgitt i 2008.
Skråninga
For romanen ble Tiller tildelt Tarjei Vesaas debutantpris, Aschehougs debutantpris og P2-lytternes romanpris. Boka ble nominert til Brageprisen; og ble i en Dagbladet-serie sommeren 2006 kåret til en av de 25 beste romanene fra de siste 25 år.
Romanen er dramatisert, og ble satt opp på Det norske teatret i 2004 og på Nord-Trøndelag Teater i 2008.
Johann Scheibe
Johann Scheibe (ca. 1675 – 1748) var en tysk orgelbygger.
Scheibe virket som orgelbygger og instrumentmaker i Leipzig fra 1705. På oppdrag fra Universitetet i Leipzig arbeidet han som «Universitäts-Orgelmacher».
Vikesundtunnelen
Vikesundtunnelen er en 316 meter lang veitunnel på europavei 39 i Alver i Vestland.
Johann Scheibe
Han var gift med Anna Rosine Heß. Sønnen, komponisten og musikkskribenten Johann Adolf Scheibe, var hovedsakelig aktiv i Danmark.
Norsk kulturråds oversetterpris
Norsk kulturråds oversetterpris ble utdelt av Norsk kulturråd fra 1968 til 1994.
Petra Füzi-Tóvizi
Petra Anita Füzi-Tóvizi (født 15. mars 1999 i Nyíregyháza) er en ungarsk profesjonell håndballspiller, som spiller for den ungarske klubben og det ungarske landslaget.
Hånådalstinden
Hånådalstinden er et fjell i Rauma kommune i Møre og Romsdal, på grensa til Reinheimen nasjonalpark. Det har en høyde på 1 806 meter over havet.
Kibaha
Kibaha er hovedstad i regionen Pwani i Tanzania. Byen ligger i distriktet med samme navn, og utgjør en av de ni kretsene i distriktet. I folketellinga i 2002 hadde byen 134,045 innbyggere.
Petra Füzi-Tóvizi
22. november 2018 landslagsdebuterte Tóvizi mot Norge, og ble samme år tatt ut i troppen foran Håndball-EM 2018.
Hun er gift med den ungarske håndballspilleren Dániel Füzi.
Wadsworth (Ohio)
Wadsworth er en amerikansk by som ligger i Medina County i Ohio.
Den har og dekker et areal på 28,99 km².
Steinbekken
Steinbekken er en liten elv på Mangenskogen nordøst for tettstedet Lierfoss i Aurskog-Høland kommune i Viken. Bekken er en del av Mangenvassdraget og strekker seg fra Leikåstjenn i sør til Mangen i nord.
Hennes fortid
Hennes fortid (original tysk tittel: Damals, er en tysk romantisk film fra 1943 regissert av Rolf Hansen med Zarah Leander og Hans Stüwe i hovedrollene.
Om filmen
Filmen ble produsert ved Babelsberg studio av Universum Film AG, Tysklands største filmselskap. Rett etter å ha fulført filmen forlot Leander Tyskland og dro tilbake til Sverige for godt. Det ville ta syv år før hennes neste filmopptreden, Gabriella i 1950.
Musikk i filmen
Alle sanger komponert av Ralph Benatzky med tekster av Bruno Balz
DVD
Filmen er utgitt i Tyskland på en utekstet DVD.
Bjerkøya (Asker)
Bjerkøya er en øy i Oslofjorden, Asker kommune i Viken. Øya er ca. 1,3 km i retning NØ-SV, og dekker ca. 175 da. Øya er for størstedelen bebygd med fritidsboliger på ca. 40 eiendommer. På nordøstspissen, ut mot fjordsiden ligger Bjerkøya naturminne, et ca. fem dekar stort område som er båndlagt etter naturvernloven.
20 beste i Tobben & Eros verden
20 beste i Tobben & Eros verden er et samlealbum utgitt av den norske viseduoen Tobben & Ero i 2000. Plata inneholder låter fra alle bandets studioalbum. Låtene på albumet er restaurert og mastret av Rolf Valle Mikaelsen, hos Next Link.
Fotografiene på coveret er tatt av Scott Anthony Remborg.